jkorsvik/nowiki_second_scrape_merged huggingface dataset:
Fujianflåten

Fujianflåten (tradisjonell kinesisk: 福建水師, forenklet kinesisk: 福建水师, pinyin: Fújiàn shuǐshī, eller 福州艦隊 / 福州舰队, Fújiàn Jiànduì) var en av Kinas regionale moderniserte flåtestyrker i den siste del av 1800-tallet. Den ble nesten helt tilintetgjort den 23. august 1884 av admiral Amédée Courbets Fjerne-Østen-skvadron under slaget ved Fuzhou, den første kamphandlingen under den sino-franske krig (august 1884–april 1885).
De fire flåtestyrkene bestod, foruten av Fujianflåten, av Nanyangflåten, Beiyangflåten og Guangdongflåten.
Fujianflåten var den minst moderniserte av de fire styrkene. Flaggskipet var et treskip. De aller fleste av skipene var bygd ved arsenalet i Mamoi (nå Mawei) ved Fuzhou, som også var flåtens hovedbase.
Guangdongflåten

Guangdongflåten (kinesisk: 廣東水師) var den minste av Kinas fire regionaliserte moderniserte flåter under annen halvdel av 1800-tallet. Flåten spilte så godt som ingen rolle under den sino-franske krig (august 1884–april 1885), mens flere av dens skip var i aksjon under den første sino-japanske krig (1894–5).
Guangdongflåten fikk sin spede begynnelse i 1865, og dens hovedbase var Kanton.
De fire flåtestyrkene bestod, foruten av Guangdongflåten, av Nanyangflåten, Fujianflåten og Beiyangflåten.
Gresstrimmer

En gresstrimmer, kantklipper eller motorljå er en liten gressklipper som brukes til å klippe gress ved kanter, lyng eller lignende. En gresstrimmer er i hovedsak et rør med en motor i den øvre enden og en roterende kniv eller en rull med nylontråd i nedre enden. Trådens lengde på en rull montert på maskinen forholder seg til tykkelsen og kan typisk være mellom 5 og 15 meter lang med tykkelser på mellom ca. 1 og 3 millimeter. Knivbladet blir som oftest brukt til kvister, lyng osv., mens tråd blir brukt til tynt gress eller lignende. En gresstrimmer er oftest håndholdt og tyngre modeller leveres med skulderrem. 


== Miljø og forurensning ==
En gresstrimmer med tråd har lenge vært et stort miljøproblem i og med at tråden kontinuerlig kuttes til mikroplast som spres i naturen ved bruk. Allmenhetens generelle kunnskap om faren ved dette har lenge vært lav.
Bensindrevne gresstrimmere avgir i tillegg større eller mindre mengder forurensende eksos samt forårsaker støyforurensning. 


== Referanser ==


== Eksterne lenker ==
(en) String trimmers – kategori av bilder, video eller lyd på Commons
Honam

Honam (betyr «sør for sjøen») er navnet på en region som består av de tidligere Jeollaprovinsene, som i dag er en del av Sør-Korea. I dag brukes begrepet om Nord-Jeolla og Sør-Jeolla.
Begrepet benyttes i dag i andre sammenhenger også, blant annet Honamlinja (jernbane) og Honam motorvei, som er viktige transportårer mellom Seoul og Daejeon til Honamregionen.
Det benyttes også for å beskrive menneskene i regionen. Honam University ligger i Gwangju, hovedstaden i Sør-Jeolla.
Angolas nasjonalbank

Angolas nasjonalbank (portugisisk: Banco Nacional de Angola, BNA) er sentralbanken i Angola. Den er 100% eid av Angolas regjering, og har sitt hovedkontor i Luanda. 


== Historie ==
I 1864 ble Banco Nacional Ultramarino (BNU) etablert i Lisboa i Portugal, med det formål å utstede portugisisk valuta i deres utenlandske territorier. Året etter, i 1865, åpnet banken filialer i flere av territoriene, blant annet Angola, som den gang var en portugisisk koloni. Dette var den første bankvirksomheten i Angola. 
Det var imidlertid mye uro rundt denne prosessen. Det utviklet seg en uholdbar situasjon i kolonien, og de koloniale myndighetene opprettet et valutaråd (currency board) som startet prosessen med en valutareform, der det første målet var å etablere en uavhengig bank for utstedelse av valuta; Banco de Angola. Denne ble etablert 14. august 1926, med hovedkvarter i Lisboa, for å unngå lokale påvirkninger og å være under mer direkte tilsyn av den ansvarlige ministeren for koloniene. 
BNU overførte sin filial i Stanleyville til den nye banken, som i 1934 flyttet denne filialen til Boma før den ble lagt ned i 1947. Banco de Angola hadde eksklusiv enerett på utstedelse av valuta i landet fram til 1957. 
Da Angola ble uavhegneig i 1975 nasjonaliserte regjeringen banksektoren. Banco de Angola ble til Banco Nacional de Angola (BNA). Banco Comercial de Angola ble til Banco Popular de Angola, og heter i dag Banco de Poupança e Crédito. BNA fortsatte å fungere som sentralbank, utsteder av valuta og forretningsbank. Regjeringen bemyndiget også banken som den eneste institusjonen som lovlig kunne inneha utenlandsk valuta, og ga den ansvaret for utenlandstransaksjoner. 
Den 20. april 1991 ble en ny lov vedtatt, som begrenset BNA sin rolle til å kun være sentralbank, herunder å ha eneansvaret for pengepolitikk, utstede valuta og å være regjeringens bank. I 1999 begynte sentralbanken å implementere reformer for å møte internasjonale standarder. 


== Sentralbanksjef ==
Pr juni 2022 er José de Lima Massano sentralbanksjef. Han ble utnevnt i oktober 2017, etter at Valter Filipe Duarte da Silva trakk seg fra stillingen. Da Silva hadde vært sentralbanksjef siden mars 2016.Med seg har han to visesentralbanksjefer: Manuel António Tiago Dias og Rui Miguêns de Oliveira.


== Se også ==
Liste over verdens sentralbanker


== Referanser ==


== Eksterne lenker ==
(en) Offisielt nettsted
Daegus undergrunnsbane

Daegus undergrunnsbane er en undergrunnsbane i den sørkoreanske byen Daegu. Den består av to linjer på tilsammen 57,3 km og 59 stasjoner. Første del av linje en åpnet i 1997, mens linje to åpnet i oktober 2005. En linje 3 er under bygging og skal stå ferdig i 2014, som en monorail.


== Linjene ==


=== Linje 1 ===


=== Linje 2 ===


=== Linje 3 ===


== Eksterne lenker ==
Daegus undergrunnsbane (engelsk)
Daegus undergrunnsbane på UrbanRail.Net
The Legend of the Shadowking

The Legend of the Shadowking er det sjette studioalbumet til den tyske power metal-gruppen Freedom Call. Albumet ble utgitt i 2010.


== Sporliste ==
«Out of the Ruins» – 4:21
«Thunder God» – 3:31
«Tears of Babylon» – 3:38
«Merlin – Legend of the Past» – 4:17
«Resurrection Day» – 3:34
«Under the Spell of the Moon» – 5:08
«Dark Obsession» – 4:45
«The Darkness» – 5:06
«Remember!» – 4:21
«Ludwig II – Prologue» – 2:19
«The Shadowking» – 5:13
«Merlin – Requiem» – 2:34
«Kingdom of Madness» – 3:59
«A Perfect Day» – 3:58


== Medvirkende ==
Chris Bay – vokal, gitar
Lars Rettkowitz – gitar
Samy Saemann – bass
Dan Zimmermann – trommer


== Eksterne lenker ==
(en) The Legend of the Shadowking på Discogs 
(en) The Legend of the Shadowking på MusicBrainz 
(en) The Legend of the Shadowking på Encyclopaedia Metallum 
(en) The Legend of the Shadowking på Spotify 
(en) The Legend of the Shadowking på AllMusic
Standard Chartered

Standard Chartered Bank (LSE: STAN, SEHK: 2888, OTCBB: SCBFF) er et britisk selskap og en bank for finansielle tjenester med hovedkontor i London som opererer i mer enn 70 land. Selskapet har et nettverk av over 1 700 filialer og utsalgssteder (inkludert datterselskaper, tilknyttede selskaper og fellesforetak) og sysselsetter 73 800 mennesker (per 2008).
Selskapet ble grunnlagt i 1853. Til tross for at hovedkontoret ligger i Storbritannia, har selskapet få kunder i sitt opphavsland og 90 % av dets inntekter kommer fra Asia, Afrika og Midtøsten. Ettersom bankens historie er knyttet til utviklingen av det britiske imperiet ligger dens virksomhet hovedsakelig i tidligere britiske kolonier, men i løpet av de to siste tiårene har virksomheten utvidet seg til land som historisk sett har hatt liten britisk innflytelse. Finansselskapets formål er å fungere som en trygg regulerende enhet mellom disse utviklingsøkonomiene.
Standard Chartered Bank fokuserer nå på å fungere som en forbruker- og samarbeidsbank, og på å ta hensyn til egne kassetjenester – områder der konsernet hadde spesiell styrke og kompetanse.
Standard Chartered er notert på London Stock Exchange, Hong Kong Stock Exchange og den indiske børsen, og er et selskap i FTSE 100-indeksen. Selskapets største aksjonær er Temasek Holdings. Peter Sands er administrerende direktør i Standard Chartered Bank.
Standard Chartered ble i juli 2010 ny hovedsponsor for det engelske fotballaget Liverpool FC. En kontrakt som har en varighet på 4 år.


== Referanser ==


== Eksterne lenker ==
Offisielt nettsted 
(en) Standard Chartered Bank – kategori av bilder, video eller lyd på Commons
FG Skadeteknikk

FG Skadeteknikk (også kalt FG eller FG-godkjent) er en del av Finans Norge Forsikringsdrift.


== Historie ==
Opprinnelig var FG en forkortelse for Forsikringsselskapenes Godkjennelsesnevnd. Dette organet ble opprettet i 1977 av forsikringsselskapene i Norge. I 2017 ble navnet endret til FG Skadeteknikk, hvor FG nå står for «forsikringsgodkjent».


== Eksterne lenker ==
Offisielt nettsted
Karmoverføring

En karmoverføring er en mekanisk innretning som sørger for en robust føringsvei for kabler mellom dørkarm og dørblad i en slagdør.
Karmoverføring brukes i de tilfeller man har elektriske komponenter montert i dørbladet, eksempelvis motorlås eller solenoidlås. Fordi dørbladet beveger seg vil vanlig forlegning av kabler ikke være mulig. Karmoverføringen sørger samtidig for at vridningen på kablene fordeles over en større kabellengde noe som er avgjørende for slitasjen på kablene.
Normalt plasseres karmoverføringen inne i karmen (derav navnet), men det finnes også utenpåliggende overføringer som har samme funksjon.
Just Awearyin’ for You

«Just Awearyin' for You» er en amerikansk parlor sang, én av denne genrens evige hits.
Teksten ble skrevet av Frank Lebby Stanton og publisert i hans Songs of the Soil (1894). Melodien ble komponert av Carrie Jacobs-Bond og publisert som en del av Seven Songs as Unpretentious as the Wild Rose i 1901. Harry T. Burleigh skrev også en melodi (copyrightet i 1906), men den nærmet seg aldri populariteten til Jacobs-Bonds melodi.
Selv om Stanton opprinnelig skrev teksten på dialekt («Jes' a-wearyin' for you») til en spalte i The Atlanta Journal-Constitution, har sangen generelt sett sirkulert med den mer konvensjonelle diksjonen i Jacobs-Bonds versjon.
Sentimental, men likevel oppfinnsom, «Just Awearyin' for You» har blitt spilt inn på plate av tallrike utøvere, innbefattet:

Thomas Allen (baryton) & Malcolm Martineu (piano)
Anna Case
Peggy Balensuela (mezzosopran) og William Hughes (piano)
John Anwyn Davies
Johnny Hartman
Paul Robeson (Kanskje den mest berømte versjonen)
Elizabeth Spencer
Eleanor Steber
Gladys Swarthout
Evan WilliamsSammen med «I Love You Truly» og «A Perfect Day» danner «Just Awearin' for You» triumviratet av verker, som Jacobs-Bond blir husket for.
Før hun publiserte sangen var Jacobs-bond uvitende om at teksten var skrevet av Stanton. Hun trodde opphavsmannen var anonym, noe som ble indiktert i Chicao-avisen, som hun hentet den fra. Så snart feilen ble oppdaget løste Jacobs-Bond situasjonen i minnelighet med D. Appleton & Company, som hadde publisert Stantons Songs of the Soil. hun forsynte således Stanton med en strøm av royalties, som han innrømmet hadde brakt ham mer inntekter en noe annet i Songs of the Soil kombinert.


== Norsk versjon ==
Herberth har skrevet en norsk tekst. Den norske tittelen er «Hvor jeg lengter».


=== Innspilling ===
Øivind Lunde med Hjalmar Elwings orkester (Rex Danseorkester). Innspilt i Stockholm cirka 6. mai 1935. Utgitt på 78-platene Rex EB 217 og Parad 5016.


== Referanser ==
Wettingen

Wettingen er en by i kantonen Aargau og i distriktet (Bezirk) Baden i Sveits. Den ligger ved elva Limmat, sør for foten av Lägern (Jurafjellene) og 18 km nordvest for Zürich.


== Referanser ==


== Eksterne lenker ==
(de) Offisielt nettsted 
(en) Wettingen – kategori av bilder, video eller lyd på Commons 
(en) Wettingen – galleri av bilder, video eller lyd på Commons
Carl Fredrik Petlund

Carl Fredrik Petlund (født 27. september 1931 i Oslo) er en norsk lege. Han er kjent for sitt arbeid med lymfødem og regnes som en foregangsmann innen lymfødembehandling i Norge.Petlund ble i 1956 cand.med. og ble i 1966 spesialist i fysikalsk medisin og rehabilitering. I årene 1976 til 1990 var Petlund ved avdeling for fysikalsk medisin ved Rikshospitalet.Fra 1991 arbeidet Petlund som overlege ved Norsk Lymfødemklinikk, som han i også var med å etablere. Petlund har engasjert seg for utbredelse av kjennskap til lymfødembehandling og har vært særlig aktiv i kursing av fysioterapeuter. Han har publisert artikler om lymfødem og har sammen med Arnfinn Engeset forfattet læreboken Lymfødem: Klinikk og behandling, som har kommet i flere utgaver. Petlund har vært leder for Norsk Forening for Fysikalsk medisin.I 2010 ble Petlund utnevnt til ridder av 1. klasse av St. Olavs Orden for sin innsats innen lymfologi.


== Bøker ==
Arnfinn Engeset og Carl Fredrik Petlund: Lymfødem: Klinikk og behandling, 1. utgave, Oslo: TANO, 1988; revidert utgave, Oslo: Gyldendal akademisk, 2000
Carl Fredrik Petlund (red.): Tekniske og ortopediske hjelpemidler for funksjonshemmede, Oslo: Tanum, 1974
Carl Fredrik Petlund: Prevalence and invalidity from stroke in Aust-Agder county of Norway, Oslo:  Universitetsforlaget, 1970


== Referanser ==
Nattvipere

Nattvipere er en slekt i hoggormfamilien som er utbredt i Afrika sør for Sahara.
De er tradisjonelt blitt regnet som søstergruppen til resten av hoggormfamilien, og er derfor blitt plassert alene i underfamilien Causinae. Molekylærgenetiske studier viser derimot at nattviperne hører til blant hoggormene i underfamilien Viperinae.


== Referanser ==


== Eksterne lenker ==
(en) Nattvipere i Encyclopedia of Life 
(en) Nattvipere i Global Biodiversity Information Facility 
(en) Nattvipere hos ITIS 
(en) Nattvipere hos NCBI 
(en) Kategori:Causus – bilder, video eller lyd på Wikimedia Commons 
(en) Causus – galleri av bilder, video eller lyd på Wikimedia Commons 
Causus – detaljert informasjon på Wikispecies
Signe Cohen

Signe Marie Cohen (født Jansen 15. juli 1968) er en norsk religionshistoriker bosatt i USA. 
Hun har en magistergrad i sanskrit fra Universitetet i Oslo og en doktorgrad  i sanskrit fra University of Pennsylvania (1999). Hun har vært associate professor i religionshistorie ved University of Missouri, Columbia siden 2001. Hennes forskningsfelt er hinduisme, buddhisme og sanskritlitteratur. 
Hun har utgitt Text and Authority in the Older Upanishads (Brill, 2008), Ramayana (Bokklubben, 2006), Vediske skrifter (Bokklubben, 2003), samt flere oversettelser og artikler. 
Hun deltok i 1990 i Kvitt eller dobbelt med emnet «Henrik Ibsen». Hun røk ut på det siste og avgjørende 96 000-kroners spørsmålet.


== Referanser ==
Camilla Kim Kielland

Camilla Kim Kielland (født 17. mai 1978) er en norsk PR- og kommunikasjonsrådgiver. Hun har bakgrunn som journalist, og i 2003 til 2004 var hun programleder i Barne-TV på NRK1, og i Barnetimen for de minste på NRK P1. I 1991 til 1992 var hun programleder i ungdomsprogrammene Midt i smørøyet og Rusk i Øyet på NRK sammen med blant andre Hege Schøyen. Kielland er utdannet journalist fra Høgskulen i Volda og har i tillegg økonomistudier fra Frankrike og mediekunnskap fra Høgskolen i Agder, nå Universitetet i Agder. 
Kielland er kommunikasjonsdirektør i Schibsted Media Group, et nordisk mediekonsern med hovedkontor i Oslo. Hun har kommunikasjonsansvar for forretningsområdene Schibsted News Media - som blant annet eier avisene Verdens Gang, Aftenposten, Bergens Tidende, Stavanger Aftenblad, Fædrelandsvennen, Aftonbladet og Svenska Dagbladet - og Schibsted Next, som er konsernets satsing på nye digitale vekstområder.


== Eksterne lenker ==
(en) Camilla Kim Kielland på Internet Movie Database
Irmelin Rose

«Irmelin Rose er et dansk dikt, skrevet av J.P. Jacobsen i 1875. Det ble utgitt i diktsamlingen Fem digte.
Wilhelm Peterson-Berger tonesatte diktet. Det ble utgitt i 1887 i «Tre sånger, op. 3».
I 1891 satte Carl Nielsen melodi til diktet og utgav det i opus 4. Det var én av Nielsens første sanger.
Hans eldste datter ble døpt Irmelin.


== Norske innspillinger (Peterson-Bergers melodi) ==
Nathalie Hansen. Innspilt i Grand Hotel, Kristiania, i desember 1904. Utgitt på den akustiske 78-platen Gramophone 83533.
Hans Hedemark. Innspilt i Kristiania cirka 1907. Utgitt på de akustiske 78-platene Gramophone 2-82650 og Gramophone 282236.
Kjeld Bratt. Utgitt på den akustiske 78-platen Pathé 17341.
Egil Frostmann, tenor, Robert Levin, klaver. Innspilt i Oslo 7. august 1956. Utgitt på EP-platen His Master's Voice 7EGN 9.
Slovakia under Sommer-OL 2000

Slovakia under Sommer-OL 2000. 108 sportsutøvere, åttien menn og tjuesju kvinner fra Slovakia deltok i seksten sporter under Sommer-OL 2000 i Sydney. Det var andre gangen som Slovakia deltok i et sommer-OL. De kom på 39.-plass med en gull-, tre sølv- og en bronsemedalje.


== Medaljer ==


== Medaljevinnerne ==
Jordvipere

Jordvipere er en familie av giftige slanger som hovedsakelig er utbredt i Afrika sør for Sahara, men det finnes også noen arter i Sørvest-Asia.
Disse slangene er forholdsvis små, med en kroppslengde på 30–100 cm. De lever for det meste underjordisk, for eksempel i gangene til gnagere. Skjellene er glatte, og øynene små. Hodet er lite og spisst, og har omtrent samme diameter som kroppen.
Oppbygningen av giftorganene varierer mye. Slekten Atractaspis er kjent for at gifttennene kan svinges ut til siden, slik at de kan bite med munnen nesten lukket. Dette er antakelig en tilpasning til å jakte på gnagere i trange ganger, men gjør også at de kan bite mennesker som holder dem bak hodet. En må derfor aldri prøve å fange jordvipere med hendene. Bitt av jordvipere er svært smertefulle, men sjeldent dødelig for mennesker.  Giften hos flere arter inneholder sarafotoxin, som ligner på pattedyrenes endotelin. Hvis et menneske dør av et jordviperbitt, inntreffer som regel døden innen én time på grunn av hjertesvikt.En velger her å regne jordviperne som en egen familie, men systematikken er svært omstridt. De ble tidligere fordelt mellom snoker (falske jordvipere – underfamilien Aparallactinae), og hoggormfamilien (ekte jordvipere – underfamilien Atractaspidinae). Vidal et al. regner jordviperne som en underfamilie av Lamprophiidae; en familie som ellers omfatter mange afrikanske snoker. Zaher et al. opprettholder derimot familien Atractaspididae i sitt forslag til ny systematikk for de avanserte slangene.


== Referanser ==


== Eksterne lenker ==
(en) Jordvipere i Global Biodiversity Information Facility 
(en) Jordvipere hos Fossilworks 
(en) Jordvipere hos ITIS 
(en) Kategori:Atractaspididae – bilder, video eller lyd på Wikimedia Commons 
Atractaspididae – detaljert informasjon på Wikispecies 
Tetrapod Zoology – Side-stabbing stiletto snakes
Unset

Unset er ei grend nord i Rendalen kommune i Innlandet. Grunnkretsen har 169 innbyggere per 1. januar 2010. Barneskolen i grenda ble lagt ned på slutten av 1960-tallet, og nærbutikken ble lagt ned i 2009.


== Referanser ==
Guren Hagen

Guren Hagen (født 12. januar 1959 på Tynset) er en norsk musiker fra Rendalen i Hedmark. Han gikk på Toneheim Folkehøgskole på Hamar fra 1976 til 1978, og var student ved Østlandske Musikk-konservatorium fra 1979 til 1983, med vokal som hovedfag. Han er blitt tildelt Prøysenprisen i 2001, Dialektprisen i 2008, Hedmark fylkeskommunes kulturpris i 2009 og Vidar Sandbecks kulturpris i 2020.


== Diskografi ==
AlbumGuren Hagen Band (1996)
Det store i det små (1998)
Der hjertet mitt bor (2000)
Hotell Jord (2001)
Herbarium – de beste låtene til Guren Hagen (2002)
Grålysningen (2004)
Dine fotefar (2006)
Takke meg tel (2009)
Alle de beste (2010)
La lyset stå på (2012)
Julekveld hos oss (2013)
Fra Gråten sjø tel Prestvegen (2014)
Herbarium 2 (2015)
60 år 60 sanger / Sangbok (2019)Singler/EP-erSad & Lonely/Om du gikk (1986)
Basar på bæggsalen/Det store i det små (1998)
Prestgards-Rosa/Helsing tel Rendal'n (2000)
Kunne je snu (2002)
Løft meg opp (2002)
Hjertet mitt (2004)
Smile (2006)
Dine fotefar (2006)
Sammarsmårrå (2008)
Takke meg tel (2009)
Reise hjem (2009), Olav Stedje
Drømmen som vart sann (2010)
Juninatt (2011), med Grete Storbæk Eriksen
La lyset stå på (2012)
Tordivelen og flua (2013), med Benedikte Narum Jensen & Ida Greve Monsen
Julekveld hos oss (2013), med Ole Edvard Antonsen
Sjå henimot stallen (2015)
Om kapp med sola (2016)
Ser deg i mårå (2016)
Over ei frostlagt jord (2016)
Skogens hjerte (2018)
Her (2021)
Ronja (2021)
På hospitalet om natten (2022)
Før vi går (2022)


== Utmerkelser ==
2000 – Rendalsprisen.
2001 – Prøysenprisen
2008 – Dialektprisen
2009 – Hedmark fylkeskommunes kulturpris
2020 – Regnbågåbrua - Vidar Sandbecks kulturpris


== Referanser ==


== Kilder ==
Guren Hagens hjemmeside
Lofotringen

Lofotringen er navnet på strømforsyningslinjene til Lofoten i Nordland, som har form som en ringforbindelse. Den ene forsyningslinja går fra Kanstadbotn i Lødingen kommune via Raftsundet og Sløverfjorden i Hadsel til Kvitfossen i Vågan. Den andre linja går fra Kanstadbotn via Gullesfjorden i Kvæfjord, Sortland og Hadseløya til Kvitfossen. De to forsyningslinjene har en spenning på 132 kilovolt, og er eid og driftet av henholdsvis Lofotkraft og Trollfjord Kraft. Lofotringen ble satt i drift i 1977.
Den sørlige forsyningslinja, via Raftsundet, er hovedlinja til Lofoten, mens den nordlige linja, via Sortland, er hovedlinja til Vesterålen. Begge linjene fungerer som reservelinjer ved behov. Lofotringen er ikke en del av sentralnettet, men styres likevel av Statnett som en del av sentralnettet.
Kraftselskapene i Lofoten og Vesterålen driver selv et antall mindre kraftverk, men produserer ikke nok strøm til å dekke behovet for elektrisk kraft i området, og distriktet er derfor avhengig av tilførsel av strøm fra andre områder. Ringforbindelsen gjør at krafttilførselen kan opprettholdes dersom det oppstår feil på den ene av de to linjene, men distriktet er sårbart dersom begge linjene faller ut, noe som har skjedd flere ganger.


== Kilder ==
Teknisk Ukeblad: – Lofotringen må inn i sentralnettet (5. mai 2010)
NRK: Vil sikre strømmen til Lofoten (14. juni 2010)
Trollfjord Kraft (red. Øystein Rysst): ...i hundre 1907-2007. Elektrisitetens hundreårige historie i Hadsel. Stokmarknes 2007. ISBN 978-82-303-0874-5
NRK: Strømmen er tilbake i Lofoten (29. desember 2009)
Doniéber Alexander Marangon

Doniéber Alexander Marangon, også bare kalt Doni, (født 22. oktober 1979 i Jundiaí) er en brasiliansk profesjonell fotballspiller som spilte for den engelske fotballklubben Liverpool FC. Han spiller keeper, og er også en del av det brasilianske landslaget. Doni har spilt for flere andre klubber i sin karriere, blant annet Cruzeiro og Corinthians fra Brasil, og AS Roma.
Da Doni spilte for AS Roma ble han italiensk cupmester i 2007 og 2008, i tillegg til å vinne supercupen i Italia. Han ble også brasiliansk cupmester med Corinthians i 2002.
Han var også i førstvalg for Brasil da de vant Copa América i USA 2007, og reddet blant annet to av de avgjørende straffesparkene i semifinalen mot Uruguay. Han var også tatt ut i Brasils tropp til VM 2010
Den 15. juli 2011 ble Doni klar for Liverpool på fri transfer, og bandt seg til 2013. Han ble hentet som et reservevalg til Pepe Reina


== Eksterne lenker ==
(en) Doniéber Alexander Marangon – FIFA 
(en) Doniéber Alexander Marangon – UEFA 
(en) Doniéber Alexander Marangon – Transfermarkt 
(en) Doniéber Alexander Marangon – national-football-teams.com 
(en) Doniéber Alexander Marangon – WorldFootball.net 
(en) Doniéber Alexander Marangon – Soccerbase.com 
(en) Doniéber Alexander Marangon – FootballDatabase.eu 
(en) Doniéber Alexander Marangon – Soccerway 
(es) Doniéber Alexander Marangon – as.com 
Doniéber Alexander Marangon på FIFAs offisielle side for VM 2010